Primeri studentskih uputstava za instrument

Pred Vama se nalazi test opšte informisanosti čiji su autori studenti druge godine psihologije Filozofskog fakulteta Univerziteta u Beogradu.

Test se sastoji od 42 pitanja zatvorenog tipa. Molimo Vas da odgovorite na sva, čak i kada niste sigurni u tačnost svog odgovora. Takođe, od izuzetne je važnosti da test rešavate samostalno, bez pomoći sa strane, kako bi podaci prikupljeni ovim istraživanjem bili validni.

Upitnik je anoniman i Vaši odgovori ni na koji način ne mogu biti povezani sa Vašim identitetom. Prikupljeni podaci biće korišćeni isključivo u naučno-istraživačke svrhe.

Unapred hvala na učešću!

Pred Vama se nalazi test koji je konstruisan od strane studenata psihologije druge godine Filozofskog fakulteta u Beogradu. U okviru ovog testa biće ispitan verbalni aspekt inteligencije.

Test sadrži 39 stavki. Vaš zadatak je da izaberete jedan od ponuđenih odgovora. Vreme za rad je ograničeno na tri minuta.

Rezultati će biti iskorišćeni isključivo u svrhe studentskog istraživanja i anonimnost ispitanika je zagarantovana.

**Dobro došli!**

Pred Vama je test **numeričke pismenosti** koji procenjuje upotrebu elementarnih matematičkih veština u svakodnevnom životu. U pitanju je deo predispitne obaveze studenata druge godine psihologije Filozofskog fakulteta u Beogradu.

Molimo Vas da što brže i tačnije odgovorite na **svih 30 pitanja**. Svako pitanje ima ponuđene odgovore od kojih je samo jedan tačan. Za rešavanje zadataka možete koristiti digitron i pripremite papir i olovku.Vreme za rešavanje testa je ograničeno na **35 minuta**.

Test je anoniman i svi podaci biće upotrebljeni isključivo u naučno-istraživačke svrhe.

Hvala!

Pred Vama se nalazi test ličnosti. Ovde nema tačnih ili pogrešnih odgovora, potrebno je da odgovorite iskreno i bez puno razmišljanja. Odgovor dajte na sva pitanja tako što ćete ukoliko se tvrdnja odnosi na Vas označiti DA, a u suprotnom NE. Podaci su u potpunosti anonimni i biće korišćeni isključivo u istraživačke svrhe.

Unapred hvala na saradnji!